KOMISSION ASETUS (EY) N:o 1760/94, annettu 18 päivänä heinäkuuta 1994, Kanariansaariin liittyvien erityistoimenpiteiden soveltamista koskevista yksityiskohtaisista säännöistä perunoiden osalta annetun asetuksen (ETY) N:o 2168/92 muuttamisesta



Virallinen lehti nro L 183 , 19/07/1994 s. 0017 - 0017

Suomenk. erityispainos Alue 3 Nide 59 s. 0093

Ruotsink. erityispainos Alue 3 Nide 59 s. 0093



KOMISSION ASETUS (EY) N:o 1760/94, annettu 18 päivänä heinäkuuta 1994, Kanariansaariin liittyvien erityistoimenpiteiden soveltamista koskevista yksityiskohtaisista säännöistä perunoiden osalta annetun asetuksen (ETY) N:o 2168/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan, sekä katsoo, että asetuksen (ETY) N:o 1601/92 2 ja 3 artiklan mukaisesti komission asetuksessa (ETY) N:o 2168/92(3), sellaisena kuin se on viimeksi muutettuna asetuksella (EY) N:o 802/94(4), vahvistetaan Kanariansaarten siemenperunoiden arvioidun hankintataseen määrä markkinointivuosiksi 1992/1993 ja 1993/1994; olisi vahvistettava Kanariansaarten siemenperunoiden arvioitu hankintatase markkinointivuodeksi 1994/1995; tämä tase olisi laadittava saaren tarpeiden perusteella ja ottaen erityisesti huomioon perinteinen kaupankäynti, asetuksen (ETY) N:o 1601/92 3 artiklan 2 kohdan mukaisesti olisi vahvistettava markkinointivuodeksi 1994/1995 Kanariansaarten muualta yhteisöstä lähtöisin olevien siemenperunoiden hankintaan liittyvän tuen määrä niin, että tämä hankinta toteutuu loppukäyttäjälle kolmansista maista peräisin olevien siemenperunoiden tuontitulleista vapauttamisesta johtuvia etuisuuksia vastaavilla edellytyksillä; tuki olisi vahvistettava ottaen huomioon erityisesti hankintakustannukset maailmanmarkkinoilta, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2168/92 seuraavasti. 1) Korvataan 1 artikla seuraavasti: "1 artikla Asetuksen (ETY) N:o 1601/92 2 ja 3 artiklan mukaisesti CN-koodiin 0701 10 00 kuuluvien siemenperunoiden arvioidun hankintataseen määräksi, joka vapautetaan kolmansista maista peräisin olevalta Kanariansaarille suuntautuvalta suoralta tuonnilta kannettavasta maksusta tai joka saa yhteisön tukea, vahvistetaan 12 000 tonnia 1 päivän heinäkuuta 1994 ja 30 päivän kesäkuuta 1995 väliseksi ajaksi." 2) Korvataan 2 artikla seuraavasti: "2 artikla Asetuksen (ETY) N:o 1601/92 3 artiklan 2 kohdan mukaisesti tukea myönnetään yhteisön markkinoilta lähtöisin olevien ja arvioidun hankintataseen mukaisesti Kanariansaarille tuotujen siemenperunoiden hankintaan. Tämän tuen määräksi vahvistetaan 3,5 ecua 100 kilogrammaa kohti." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä heinäkuuta 1994. Komission puolesta René STEICHEN Komission jäsen (1) EYVL N:o L 173, 27.6.1992, s. 13 (2) EYVL N:o L 180, 23.7.1993, s. 26 (3) EYVL N:o L 217, 31.7.1992, s. 44 (4) EYVL N:o L 93, 12.4.1994, s. 1